А калі хочацца яшчэ большай свабоды дзеянняў, дык вам у “клуб” аўтаномных арганізацый. Такія ўстановы культуры маюць сваім кіраўнічым органам не толькі ўладныя структуры, а і савет заснавальнікаў. Менавіта гэты савет размяркоўвае прыбыткі, аплачвае набыццё інструментаў, абсталявання, працуе са спонсарамі і гэтак далей. Акрамя таго, па рашэнні савета могуць быць прэміраваны супрацоўнікі, ім можа быць усталяваны той або іншы заробак, а яшчэ гэты кіраўнічы орган можа прыняць рашэнне аб узяцці крэдыту, укладанні свабодных фінансаў у банкаўскія дэпазіты і гэтак далей.